# ICO- rapport 2018:

ICO (International Council of Ophthalmology) representerer og støtter oftalmologiske foreninger på verdensbasis. Organisasjonen samler ca 200 medlemsland. Et land kan bli medlem ved å dokumentere god faglig standard. Hvert land velger en ICO representant og det holdes møte hvert annet år i forbindelse med verdenskongressen (WOC = World Ophthalmology Congress) som avholdes i partalls-år.

Medlemsavgiften varierer ihht Verdensbankens inndeling; høy og øvre middelklasse har fått økt sin avgift fra 3,30 til 3,50 Sveitserfrancs (CHF) pr. medlem i landet pr. år. Den laveste medlemsavgiften er nå 1,05 CHF per medlem per år.

ICO har 3 grunnpilarer i sitt arbeid:

1) Øke og forbedre utdannelse innen oftalmologi.

2) Definere og dele standarder innen god øyehelsetjeneste.

3) Øke og forbedre ledelse og organisering av øyehelsetjenester.

ICO som global organisasjon har en rekke tilbud og programmer innen utdannelse, støtteordninger og samarbeid til medlemslandene. Vi anbefaler å lese hvilke programmer og tilbud som er tilgjengelige. Se linker for utfyllende informasjon:

* **ICO Education:** <http://www.icoph.org/refocusing_education.html>
* **ICO Eycare**: <http://www.icoph.org/enhancing_eyecare.html>
* **ICO Leadership:** <http://www.icoph.org/advancing_leadership.html>
* For informasjon om alle progrogrammer se: <http://www.icoph.org>

Siden 1994 har 28 000 kandidater bestått ICO eksamen. En app som skal hjelpe kandidatene å forberede seg til testen ble lansert i 2015. Fra 2016 ble online eksamen mulig.

**Årets møte: WOC2018:** Barcelona, Spania, 16-20.juni. Bente Haughom deltok her på generalforsamlingen den 15.juni som vara for vår ICO-representant Alexander Skau. Det var presentasjoner og diskusjoner rundt temaene: Hva kan øyelegeforeninger gjøre for å øke tilgangen til øyehelsetjeneste i utsatte områder? Hvordan kan øyeleger bygge og lede team som tilfredstiller pasientenes behov? I tillegg var det et interessant innlegg med påfølgende diskusjon om hvordan fremme miljøet og for eksempel redusere søppel fra katarakt-operasjoner. En operasjon i vestlige land gir omtrent like mye søppel som 95 operasjoner på en indisk klinikk. Hvordan er dette i Norge? Sorterer vi noe søppel fra operasjonsstuene?

Det var under konferansen også en nordisk sesjon der Olav Kristianslund fra Ullevål representerte Norge.

Neste ICO-møter med generalforsamling vil finne sted:

**WOC2020:** Cape Town, South Africa, 26–29 June 2020

**WOC2022:** Melbourne, Australia, 25-28 February 2022

Alexander Skau

Bente Haughom